b'\n_START_ARTICLE_\nSymbian OS\n_START_SECTION_\nDesign\n_START_PARAGRAPH_\nSymbian este structurat la fel ca multe alte sisteme de operare desktop pe multitasking, multithreading, \xc8\x99i memory protection._NEWLINE_Avantajul major al sistemul de operare Symbian este faptul c\xc4\x83 a fost realizat pentru dispozitive mobile, cu resurse limitate, care pot rula luni de zile.\n_START_SECTION_\nIstorie\n_START_PARAGRAPH_\n\xc3\x8en 1980, compania Psion a fost fondat\xc4\x83 de David Potter._NEWLINE_EPOC16. Psion a lansat PDA-urile Series 3 \xc3\xaentre 1991 \xc8\x99i 1998 care foloseau ca sistem de operare EPOC16, cunoscut \xc8\x99i sub numele de SIBO._NEWLINE_EPOC OS Releases 1\xe2\x80\x933. PDA-urile Psion Seria 5 foloseau primele versiuni ale sitemului de operare EPOC32._NEWLINE_EPOC Release 4. Oregon \xc8\x99i Geofox au fost lansate utiliz\xc3\xa2nd ER4._NEWLINE_EPOC Release 5 acela\xc8\x99i cu Symbian OS v5. Psion Seria 5mx, Psion Seria 7, Psion Revo, Psion Netbook, natPad, Ericsson MC218 au fost lansate \xc3\xaen 1999 av\xc3\xa2nd ca sistem de operare ER5._NEWLINE_ER5u acela\xc8\x99i cu Symbian OS v5.1. Primul telefon, Ericsson R380 a fost lansat \xc3\xaen 2000 folosind ER5u (u = Unicode)._NEWLINE_Symbian OS v6.0 \xc8\x99i v6.1. Uneori numit ER6. Primul telefon av\xc3\xa2nd ca sistem de operare Symbian, Nokia 9210, a fost lansat cu Symbian 6.0._NEWLINE_Symbian OS v7.0 \xc8\x99i v7.0s. Prima dat\xc4\x83 folosit in 2003. Aceasta a fost o lansare important\xc4\x83 deoarece apare in toate interfe\xc8\x9bele contemporane reg\xc4\x83sindu-se \xc3\xaen UIQ (Sony Ericsson P800, P900, P910, Motorola A925, A1000), Seria 80 (Nokia 9300, 9500), Seria 90 (Nokia 7710) \xc8\x99i S60 (Nokia 6600, 7310)._NEWLINE_\xc3\x8en 2004 apare primul vierme pentru telefoanele mobile cu Symbian, Caribe (numit \xc8\x99i Cabir), care folosea Bluetooth-ul pentru a infecta \xc8\x99i telefoanele din preajma._NEWLINE_Symbian OS v8.0. Prima implementare a lui pe un telefon mobil a avut loc in 2004 av\xc3\xa2nd unul dintre avantaje folosirea a doua module kernel (EKA1 \xc8\x99i EKA2)._NEWLINE_Symbian OS v9.0. A marcat sfar\xc8\x99itul drumului pentru EKA1._NEWLINE_Symbian OS v9.1 a fost lansat in 2005. Include multe noi standarde de securitate. S60 3rd Edition de la Nokia au Symbian 9.1 ca sistem de operare. Sony Ericsson a echipat M600i \xc8\x99i P990 cu Symbian v9.1._NEWLINE_Symbian OS v9.2 a fost lansat \xc3\xaen primul sfert al anului 2006. Are suport pentru Bluetooth 2.0. S60 3rd Edition Feature Pack 1 de la Nokia au Symbian v9.2._NEWLINE_Symbian OS v9.3 lansat pe 12 iulie 2006. Upgrade-ul include suport pentru Wifi, HSPDA \xc8\x99i limba vietnameza._NEWLINE_Symbian OS v9.4 a fost lansat pe 02 octombrie 2008. Aplica\xc8\x9biile ruleaz\xc4\x83 cu 75% mai rapid fa\xc8\x9b\xc4\x83 de versiunea anterioar\xc4\x83. \xc3\x8en plus, este oferit suport SQL prin SQLite. Este folosit de Samsung i8910 Omnia HD, Nokia N97, Nokia 5800 XpressMusic, Nokia 5530 XpressMusic, Nokia 5230 si Sony Ericsson Satio. Este cunoscut \xc8\x99i ca S60 v5, pentru c\xc4\x83 vine \xc3\xaenso\xc8\x9bit de aceast\xc4\x83 interfa\xc8\x9b\xc4\x83 grafic\xc4\x83._NEWLINE_Lipsa suportului pentru procesoarele de genera\xc8\x9bie mai nou\xc4\x83, a unui software real, \xc8\x99i apari\xc8\x9bia iOS \xc8\x99i mai ales a Android-ului au dus la dispari\xc8\x9bia acestui sistem de operare.\n_START_SECTION_\nSoftware open source pentru Symbian 9.1\n_START_PARAGRAPH_\nUrm\xc4\x83toarele programe open source au fost rescrise pentru Symbian 9.1:'